شەفەق نیوز/ مەسرور بارزانی سەرۆک حکومەت هەرێم
کوردستان، ئمڕوو چوارشەممە، راگەیان دەسکردن وە دابەشکردن مووچەی فەرمانبەرەگان لە
رووژ ٢٠٢٠/١/٣ .
بارزانی لە وتاریگ لەناو دانیشتن ئەنجومەن وەزیرەیل
وت: لەماوەی ئی رووژەیلە هەمیشە پەیوەندی وەگەرد موستەفا کازمی سەرۆک حکومەت فیدڕاڵی
داشتیمن، و ئەنجومەن وەزیران فیدڕاڵی پەیمان چارەسەرکەردن باوەت رەوانەکردن مووچەگان
لە رووژەیل ئایندە دا.
وتیش؛ ئەگەر لەوەر هەر هووکاریگ مووچەگان لە
بەغدادەو لە مەوقە دیایکریایەگە نەڕەسی، حکومەت هەرێم کەمیەگە وەقەرزکردن پڕەو کەێد
تا رەسین ئەو پویلەیلە، و دیاریکرد ک حکومەت هەرێم لەو پویلەگ دویای ئەوە بەغداد ڕەوانەی
کەێد، قەرزەگان دەێدەو.
